C 44/26
DA
Den Europæiske Unions Tidende
28.1.2022
V (Øvrige meddelelser)
PROCEDURER VEDRØRENDE GENNEMFØRELSEN AF KONKURRENCEPOLITIKKEN
EUROPA-KOMMISSIONEN Anmeldelse af en planlagt fusion (Sag: M.10301 — CVC / ETHNIKI) (EØS-relevant tekst)
(2022/C 44/11)
1.
Den 20. januar 2022 modtog Kommissionen i overensstemmelse med artikel 4 i Rådets forordning (EF) nr.
139/2004 (1) anmeldelse af en planlagt fusion.
Anmeldelsen vedrører følgende virksomheder: — CVC Capital Partners SICAV FIS S.A. (»CVC«, Luxembourg) — Ethniki Hellenic General Insurance Company S.A. (»Ethniki«, Grækenland).
CVC erhverver enekontrol, jf. fusionsforordningens artikel 3, stk.
1, litra b), over hele Ethniki.
Den planlagte fusion gennemføres gennem opkøb af aktier.
2.
De deltagende virksomheder er aktive på følgende områder:
— CVC, virksomhedens datterselskaber og tilknyttede virksomheder er privatejede enheder, der yder investerings­ rådgivning til og/eller forvalter investeringer på vegne af visse investeringsfonde og -platforme.
En af CVC’s portefølje­ virksomheder er Hellenic Healthcare Group (»HHG«), som driver seks privathospitaler i Grækenland — Ethniki er et forsikringsselskab, der hovedsagelig har fokus på Grækenland med begrænsede aktiviteter på Cypern og i Rumænien.
Virksomhedens aktiviteter omfatter en række livs- og ikkelivsforsikringsprodukter, forsikringsdistribution og i mindre grad genforsikring.
Målet ejes i øjeblikket af Grækenlands nationalbank og sælges i henhold til dennes omstruktureringsplan, som er indgået med Europa-Kommissionen. 3.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil. 4.
Kommissionen opfordrer alle interesserede tredjeparter til at fremsætte eventuelle bemærkninger til den planlagte fusion.
Alle bemærkninger skal være Kommissionen i hænde senest 10 dage efter offentliggørelsen af denne meddelelse.
Angiv altid referencen: M.10301 — CVC / ETHNIKI (1) EUT L 24 af 29.1.2004, s. 1 (»fusionsforordningen«).